“Maak gereed vir grootskaalse moeilikheid landswyd”De Doorns Duisende stakende plaaswerkers het Donderdagmiddag op die N1-snelweg in De Doorns betoog, het die Black Association of the Wine and Spirit Industry (Bawsi) gesê. Hulle besoek glo plase al langs die pad om meer ondersteuners te werf. “Ek lei die optog en daar is duisende van ons hier wat deur Njalas (gepantserde polisievoertuie) gelei word. Ek is oortuig dat die hele land se polisie hier is,” het Nosey Pieterse, president van Bawsi, gesê. “Ons betoog vreedsaam sodat almal kan sien dat hierdie ding [die staking] nie gaan weggaan nie. Dit is ‘n empatiese boodskap dat die staking aan die gang is.” Betogers het by elke plaas gestop en ‘n memorandum aan werkers oorhandig waarin hulle, onder andere, eis dat die dagloon na R150 verhoog moet word. Pieterse sê die betoging en plaasbesoeke se doel is nie om boere uit te lok nie. Vermeende werkers het sowat 10km ver in versengende hitte gestap. Die Suid-Afrikaanse Weerdiens het ‘n temperatuur van 35ºC voorspel. Hulle het beplan om by Hoërskool Hexrivier te stop. Lt.kol. André Traut, woordvoerder van die polisie in die Wes-Kaap, het gesê die polisie monitor die situasie en tot dusver is geen geweld nog aangemeld nie. Plaasarbeiders het verlede jaar begin staak en op ‘n hoër dagloon en die inwerkingstelling van ‘n samehangende grondhervormingsprogram aangedring. Die staking is in Desember opgeskort, maar is verlede week Woensdag in verskeie dorpe in die provinsie hervat. Klik hier om meer te lees. Vakbondfederasie Cosatu het Dinsdag ‘n weeklange opskorting van die staking aangekondig op die voorwaarde dat Agri SA aan sekere voorwaardes moet voldoen. Tony Ehrenreich, sekretaris van die Cosatu in die Wes-Kaap, het gesê die opskorting sluit nie De Doorns in nie, aangesien werkers daar met hul eis van R150 volstaan en nie wil onderhandel nie. Ehrenreich en LUR Gerrit van Rensburg het gesê ‘n groot deel van die plaasarbeiders het Donderdag in talle plattelandse dorpe na hul werksplek teruggekeer. Ten minste 180 mense is sedert verlede week Woensdag in verband met die betogings in hegtenis geneem. Die Vryheidsfront Plus (VF+) en die Transvaalse Landbou-unie (TauSA) het beide ‘n uitspraak wat Ehrenreich Woensdag glo tydens ‘n vergadering oor die staking gemaak het, veroordeel. “Die grondoorlog sal binnekort kom,” het Ehrenreich glo, volgens Beeld, gesê. Pieter Groenewald, woordvoerder vir VF+, het gesê sulke kommentaar grens aan haatspraak en hits geweld aan. “Verantwoordelike regering eis dat president Jacob Zuma en sy ministers van grondhervorming en landbou moet ingryp en Ehrenreich moet verwerp,” het Groenewald gesê. TauSA het gesê dit is duidelik dat die land homself vir “grootskaalse moeilikheid landswyd” moet gereedmaak. “Die ANC en sy bondgenote moet Suid-Afrikaanse burgers ‘n duidelike antwoord gee oor wat hul uiteindelike doel met voedselproduksie op beskikbare landbougrond in Suid-Afrika is,” het Louis Meintjies, president van TauSA, gesê. “Tony Ehrenreich en sy vriende moet daad by woord voeg en nie kos eet wat plaaslik deur Suid-Afrikaanse boere vervaardig is nie.” Ehrenreich was nie dadelik beskikbaar vir kommentaar nie. Lees ook: De Doorns-onluste: Bawsi sê staking nie opgeskort nie Betogings in die Wes-Kaap opgeskort De Doorns-onluste: Naam van oorledene bekendgemaak De Doorns: Joernaliste loop deur De Doorns-onluste: ANC wil staking opskort Wes-Kaap- onluste: Boere moet onderhandel sê minister De Doorns-oproer: Polisie gebruik waterkanon De Doorns: Joernalis se kar aan die brand gesteek Wes-Kaap-betogings raak gewelddadig Wes-Kaap-staking begin weer volgende week Plaasarbeider-staking vir eers verby Betogings in die Wes-Kaap nog “vreedsaam” Minister vra vir vreedsame betogings Wes-Kaap Cosatu vra vir landswye betogings ANC lê klag teen Zille oor W-Kaapse onluste De Doorns-oproer: Onderhandelings gaan dalk langer duur De Doorns-oproer: Polisie hou situasie dop De Doorns-oproer: Kwaadstokers glo met busse aangery 40 vas ná gewelddadige betogings in Swellendam De Doorns-oproer: Verkneersknoop by pont naby Swellendam De Doorns-oproer: Cosatu moet betogers nog eers inlig oor betogings De Doorns: “Skiet die goed vrek,” sê polisie glo De Doorns-staking: Boer beseer, paaie gesluit De Doorns-staking vir eers opgeskort De Doorns-staking: “Plaasarbeider” sterf, vyf beseer De Doorns-staking: Boere versper pad na Ceres De Doorns: Motorbande aan die brand gesteek, paaie versper De Doorns: Matrieks verhoed om eksamen te skryf De Doorns: ANC vra boikot van SA wyne De Doorns-staking brei nou uit na ander dorpe De Doorns: Polisie ontken hulle het betogers aangeval De Doorns: Marikana het na die plase toe gekom 11 plaaswerkers van De Doorns in hegtenis geneem De Doorns-boere vlug van plase De Doorns-kinders glo te bang om skool by te woon De Doorns-betogers verjaag Zille KVBA onderhandel in De Doorns Boer van De Doorns in hegtenis geneem Stakende plaasarbeiders steek plase glo aan die brand